lunedì 14 aprile 2014
Il strisson par Udinese - Juventus
Lôr a son plui fuarts, e va ben, lu savin. Se o zuìn come che o vin fat in cuasit dutis lis partidis di cheste stagjon a cjapìn tantis lâ vie prin inmò che a finissi la partide. Ma...
1) no i fat sudâ i trê ponts fin al ultin minût, chê altre volte?
2) no ise ore di tifâ par il blanc e neri just, e just no intint dome "furlan" (clâr, podês tifâ ancje pal siena, se o volês, ma o vin di spietâ che al torni in A)
3) No vino di meti un pôc di pevar, a chest campionât, e fâ in maniere che une Rome e puedi cun merit vê cualchi sperance? Nus disaressin graciis ducj.
4) Conte no isal pardabon une brute persone? Dopo magari al è plui bon dal mont, ma parcè âstu simpri di cjacarà cun mieç dispresît di chei altris? parcè mai non viodîstu cuant che ti àn favorît invezit di vaî simpri il muart? Pensavi a la difacence cun l'alenadôr de Rome, che cun mancul zuiadôrs e mancul fuarts al à fat un vêr miracul e si rive a viodi ancje un balon plui biel.
5) No si tifial simpri par il plui debul?
Insome... vuê mi par clâr par cui che bisugne tifâ, e ducj chei gobos furlans che a vegnin a viodi la partide e a tifin par i fuarts... bon, sperin che a tornin cjase malcontents!
Scrit di gelo stellato a lis 10:41 Etichetis: cartei da l'Udinese
Iscriviti a: Commenti sul post (Atom)
ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn